OpenLLM-France/wikimedia huggingface dataset:
# Keiviïta-(Y)

La keiviïta-(Y) és un mineral de la classe dels silicats, que pertany al grup de la thortveitita. Rep el seu nom del massís Keivi occidental, a Rússia, on es troba l'indret on va ser descoberta.

## Característiques

La keiviïta-(Y) és un silicat de fórmula química Y₂Si₂O₇. La seva duresa a l'escala de Mohs es troba entre 4 i 5.
Segons la classificació de Nickel-Strunz, la keiviïta-(Y) pertany a «09.BC: Estructures de sorosilicats (dímers), grups Si₂O₇, sense anions no tetraèdrics; cations en coordinació octaèdrica [6] i major coordinació» juntament amb els següents minerals: gittinsita, keiviïta-(Yb), thortveitita, itrialita-(Y), keldyshita, khibinskita, parakeldyshita, rankinita, barisilita, edgarbaileyita, kristiansenita i percleveïta-(Ce).

## Formació i jaciments

Va ser descoberta al mont Ploskaya, que es troba al massís Keivi occidental, a la península de Kola, dins l'óblast de Múrmansk, a Rússia. També ha estat descrita a Àustria, el Canadà, el Kazakhstan, Noruega, Polònia, Suècia i la Lluna.

## Referències

* ↑ «Keiviite-(Y)» (en anglès). Mindat. [Consulta: 28 octubre 2017].
# Courtaoult

Courtaoult és un municipi francès situat al departament de l'Aube i a la regió del Gran Est. L'any 2007 tenia 78 habitants.

## Demografia
### Població

El 2007 la població de fet de Courtaoult era de 78 persones. Hi havia 40 famílies de les quals 16 eren unipersonals (12 homes vivint sols i 4 dones vivint soles), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 58 habitatges, 39 eren l'habitatge principal de la família, 14 eren segones residències i 5 estaven desocupats. 57 eren cases i 1 era un apartament. Dels 39 habitatges principals, 32 estaven ocupats pels seus propietaris, 5 estaven llogats i ocupats pels llogaters i 2 estaven cedits a títol gratuït; 3 tenien dues cambres, 6 en tenien tres, 14 en tenien quatre i 16 en tenien cinc o més. 18 habitatges disposaven pel capbaix d'una plaça de pàrquing. A 20 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Courtaoult el 2009. :
| Homes | Edats | Dones |
| 0 | 95 o + | 0 |
| 4 | 90 a 94 | 0 |
| 0 | 85 a 89 | 4 |
| 0 | 80 a 84 | 4 |
| 4 | 75 a 79 | 4 |
| 0 | 70 a 74 | 4 |
| 0 | 65 a 69 | 0 |
| 4 | 60 a 64 | 8 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 4 | 40 a 44 | 0 |
| 4 | 35 a 39 | 4 |
| 4 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 1 |
| 4 | 10 a 14 | 4 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 46 persones, 32 eren actives i 14 eren inactives. De les 32 persones actives 30 estaven ocupades (19 homes i 11 dones) i 2 estaven aturades (2 dones i 2 dones). De les 14 persones inactives 4 estaven jubilades, 4 estaven estudiant i 6 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa d'hostatgeria i restauració, 1 d'una empresa de serveis i 2 d'empreses classificades com a «altres activitats de serveis».
L'únic servei als particulars que hi havia el 2009 era un restaurant.
L'any 2000 a Courtaoult hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Courtaoult a l'INSEE.
* Évolution et structure de la population Fitxa amb el detall de dades de Courtaoult a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Saint-Jean-sur-Vilaine

Saint-Jean-sur-Vilaine (en bretó Sant-Yann-ar-Gwilen) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.070 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 458 | 506 | 509 | 601 | 675 | 873 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Emile Lejas | |
# Corteconcepción

Corteconcepción és un poble de la província de Huelva (Andalusia), que pertany a la comarca de Sierra de Huelva.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 689 | 680 | 703 | 672 | 678 | 671 | 632 | 633 | 620 | 615 |

## Enllaços externs

* Corteconcepción - Sistema d'Informació Multiterritorial d'Andalusia
# Willow Springs (Missouri)

Willow Springs és una població dels Estats Units a l'estat de Missouri. Segons el cens del 2000 tenia 2.147 habitants.

## Demografia

Segons el cens del 2000, Willow Springs tenia 2.147 habitants, 913 habitatges, i 545 famílies. La densitat de població era de 252,7 habitants per km².
Dels 913 habitatges en un 27,6% hi vivien nens de menys de 18 anys, en un 46,8% hi vivien parelles casades, en un 10,5% dones solteres, i en un 40,3% no eren unitats familiars. En el 36% dels habitatges hi vivien persones soles el 22,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,5% tenia menys de 18 anys, un 7,7% entre 18 i 24, un 22,6% entre 25 i 44, un 19,2% de 45 a 60 i un 27% 65 anys o més.
L'edat mediana era de 42 anys. Per cada 100 dones de 18 o més anys hi havia 73,3 homes.
La renda mediana per habitatge era de 19.894 $ i la renda mediana per família de 25.917 $. Els homes tenien una renda mediana de 22.357 $ mentre que les dones 16.316 $. La renda per capita de la població era de 13.681 $. Entorn del 20,8% de les famílies i el 26% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willow Springs». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Willow Springs». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Iujni Sklon

Iujni Sklon - Южный Склон (rus) és un possiólok del krai de Krasnodar, a Rússia. Es troba a la península de Taman, al delta del riu Kuban. És a 10 km al sud-est de Temriuk i a 118 km a l'oest de Krasnodar.
Pertany a la ciutat de Temriuk.
# Jaume Cassià

Jaume (o Pere Jaume) Cassià (Verges, Alt Empordà?, segle XVI — ?, segle xvi), fou un capellà, mestre de llatí i dramaturg en llengua latina.
Fou capellà de Fortià i mestre de llatí a Castelló d'Empúries i a Bàscara. L'any 1576 va publicar una "Sylva, comoedia de vita et moribus" que alternava la prosa llatina i versos en llatí i català, amb finalitat moralitzadora. Intervenen Virtus, Patientia, Paupertas, Veritas i Pax. Es tracta, segons Jordi Rubió, d'una obra «representada en un ambient rural i amb tema de costums.» «La venia un llibreter de Girona, Miquel Despí, àlies Peyró, que s'estava a la plaça de l'Oli. Té cinc actes; l'autor es declara seguidor de Ciceró i de Terenci, quant als antics, i de Joan B. Mantuanus, del Verino i de Joan Lluís Vives, quant als moderns. L'autor volia presentar diverses formes de la vida humana i cada acte va acompanyat d'un sonet en català i d'un carmen en llatí al·lusius a l'acció. L'obra és en prosa.» També va elaborar un resum de sintaxi llatina, "Epitome syntaxeos", i un tractat breu sobre el calendari romà.

## Referències

* 1 2 Mariàngela Vilallonga. Studia Humanitatis
* ↑ Pascual 2013, pàg. 593.
* 1 2 Rubió 1990, pàg. 229

## Bibliografia

* Vilallonga, Mariàngela «Pere Jaume Cassià. Biografia». Studia Humanitatis. Biblioteca Digital. Universitat de Girona [Girona] [Consulta: 2 gener 2016].
* Rubió i Balaguer, Jordi. Humanisme i Renaixement. Barcelona: Publicacions de l'Abadia de Montserrat, 1990, pàg. 229 (Biblioteca Abat Oliba - 86). ISBN 9788478261482 [Consulta: 2 gener 2016].
* Pascual Barea, Joaquín. «Neo-Latin Drama in Spain, Portugal and Latin-America», Neo-Latin Drama and Theatre in Early Modern Europe. Leiden/Boston: Brill, 2013, 545-631.
# Karl Otto Robert Peter Paul Graebner

Karl Otto Robert Peter Paul Graebner (Aplerbeck (actualment Dortmund), 29 de juny del 1871-1933) va ser un botànic alemany. Va publicar, conjuntament amb Paul Friedrich August Ascherson (1834-1913) el llibre Synopsis der mitteleuropäischen Flora (Leipzig, 1896-1910).

## Referències

* ↑ Es poden consultar els tàxons descrits per aquest autor a International Plant Names Index (anglès)
# Cromosoma 3

* Per a altres significats sobre cromosoma 3, vegeu «cromosoma 3 (pel·lícula)».
El cromosoma 3 és un dels 23 parells de cromosomes en humans. Té uns 200 milions de parells de bases i representa aproximadament el 6,5% de l'ADN. Conté entre 1.100 i 1.500 gens.

## Malalties relacionades

* Alcaptonuria
* Síndrome de Brugada
* Angioma cavernosa
* Atròfia de Charcot-Marie-Tooth
* Atròfia de Charcot-Marie-Tooth, tipus 2
* Coproporfiria hereditària
* Distròfia miotònica
* Distròfia miotònica, tipus 2
* Porfiria
* Malaltia de von Hippel-Lindau
* Síndrome de Waardenburg
* Autisme
* Nictalopia
* Sordesa
* Diabetis
* Càncer ovàric
* Talla baixa
* Malaltia moyamoya
* Síndrome del QT llarg
* Cataracta
* Coproporfiria
* Malaltia per emmagatzemament de glucogen
* Limfoma
* Síndrome de Moebius
* Epidermòlisis embutllofar

## Referències

* ↑ «Human Genome Assembly GRCh38 – Genome Reference Consortium» (en anglès), 24-12-2013. [Consulta: 4 març 2017].
* ↑ «Search results – 3[CHR] AND "Homo sapiens"[Organism] AND ("has ccds"[Properties] AND alive[prop]) – Gene», 08-09-2016. [Consulta: 28 maig 2017].
* ↑ Tom Strachan; Andrew Read Human Molecular Genetics. Garland Science, 2 abril 2010, p. 45. ISBN 978-1-136-84407-2.
* ↑ Genome Decoration Page, NCBI. Ideogram data for Homo sapience (850 bphs, Assembly GRCh38.p3). Last update 2014-06-03. Retrieved 2017-04-26.
* Cromosomes humans
# Jambrina

Jambrina és un municipi de la província de Zamora, a la comunitat autònoma de Castella i Lleó. Limita al nord amb Gema i Casaseca de las Chanas, al sud amb Santa Clara de Avedillo i Fuentespreadas, a l'est amb El Piñero i Gema, i a l'oest amb Peleas de Abajo.

## Demografia

Evolució demogràfica :
| 1991 | 1996 | 2001 | 2004 |
| 319 | 291 | 239 | 221 |
# Jaume Casanovas i Parellada

Jaume Casanovas i Parellada (el Prat de Llobregat, 1844 - 1911) fou un empresari agrícola i polític català.

## Biografia

De jove marxà a Cuba. S'establí a Santiago de Cuba, on es casà amb Lisa Montero Kelly, i s'hi dedicà al comerç i tornà enriquit el 1884. Establert novament al Prat, va comprar terrenys insalubres vora el Remolar-Filipines, convertint les terres del delta del Llobregat en terres de cultiu, i va fundar la Colònia Casanovas una modèlica explotació agropecuària (100 vaques lleteres, porcs i bous de recria) a les extenses finques d'on el seu pare havia estat masover (on ara hi ha l'aeroport del Prat) i que es va fer famosa a tot Espanya.
Membre del Partit Conservador, fou soci de Foment del Treball Nacional, regidor de l'ajuntament de Barcelona en 1881, diputat provincial pel districte Vilanova-Sant Feliu i vicepresident de la Diputació en 1898-1903, president de la Junta d'Obres del port de Barcelona i vicepresident del Sindicat del canal de la dreta del Llobregat. Fou nomenat fill predilecte del Prat de Llobregat, on hi té dedicat un carrer, justament a l'antic camí de l'albufera que duia a la seva finca.41° 19′ 29″ N, 2° 05′ 36″ E﻿ / ﻿41.3246528°N,2.0934224°E﻿ / 41.3246528; 2.0934224

## Referències

* ↑ Jaume Casanovas i Parellada a xtec.cat
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.139. ISBN 978-84-9850-461-3.

## Enllaços externs

* Els últims hortolans del Baix Llobregat
# David di Donatello 1979

La 24a edició dels premis David di Donatello, concedits per l'Acadèmia del Cinema Italià va tenir lloc el 20 d'octubre de 1979 al Teatro dell'Opera di Roma. El premi consistia en una estatueta dissenyada per Bulgari.

## Guanyadors
### Millor pel·lícula

* Cristo si è fermato a Eboli, de Francesco Rosi (ex aequo)
* Dimenticare Venezia, de Franco Brusati (ex aequo)
* L'albero degli zoccoli, d'Ermanno Olmi (ex aequo)

### Millor director

* Francesco Rosi - Cristo si è fermato a Eboli

### Millor argument

* No atorgat

### Millor productor

* No atorgat

### Millor actriu

* Monica Vitti - Amori miei

### Millor actor

* Vittorio Gassman - Caro papà

### Millor músic

* No atorgat

### Millor actriu estrangera

* Ingrid Bergman - Sonata de tardor (Höstsonaten) (ex aequo)
* Liv Ullmann - Sonata de tardor (Höstsonaten) (ex aequo)

### Millor actor estranger

* Richard Gere - Days of Heaven (ex aequo)
* Michel Serrault - Casa de boges (La cage aux folles) (ex aequo)

### Millor director estranger

* Miloš Forman - Hair (Hair)

### Millor guió estranger

* Terrence Malick - Days of Heaven

### Millor pel·lícula estrangera

* Natvris khe, de Tenguiz Abuladze

### Millor banda sonora estrangera

* Galt MacDermot - Hair (Hair)

### David Europeu

* Franco Zeffirelli

### David Luchino Visconti

* Rainer Werner Fassbinder

### David di Donatello a la carrera

* Amedeo Nazzari

### David especial

* Daniele Costantini, per la seva primera direcció a Una settimana come un'altra
* Claudia Weill, per la seva primera direcció a Girlfriends
* Stefano Madia, per la seva interpretació a Caro papà
* Romy Schneider, per la seva interpretació a Une histoire simple

## Referències

* ↑ premis David di Donatello 1979 a mymovies.it
* ↑ David di Donatello Milestones: From De Sica and Fellini to Sorrentino and Garrone a la revista Variety
* ↑ Gold and malachite 'David di Donatello' trophy, Bulgari, 1956 Arxivat 2021-01-15 a Wayback Machine. al web de Sothebys

## Vegeu també

* Nastri d'argento 1979

## Enllaços externs

* David di Donatello 1979 a Filmaffinity
* Cronologia al web dels David di Donatello
# L'Arreposador

L'Arreposador és una muntanya de 1.186,9 metres del terme municipal de Conca de Dalt, a l'antic terme de Toralla i Serradell, del Pallars Jussà, en terres del poble de Toralla. Està situat a la Serra de Sant Salvador, al vessant nord, al límit de migdia de la vall del riu de Serradell. És al nord-est del Turó de la Roca de Migdia del Turó de la Roca Dreta, al sud-oest de la Cova de Toralla. És al sud-est de Serradell i a ponent de Toralla.
# Coxal

El coxal o os ilíac és un os pla de l'anca que connecta el sacre amb el fèmur. Està format per tres parts: l'ili, l'isqui i el pubis.

## Articulacions

Es troba en la cintura, l'esquelet de la qual forma. S'articula amb l'homònim oposat a nivell de la símfisi púbica i amb el sacre per a formar la pelvis., amb el fèmur per a formar l'articulació del maluc o coxofemoral. A pesar d'estar articulada en si mateixa, existeix certa mobilitat en els ossos coxals, d'especial importància durant els esforços en el part, en les dones.
La zona articular més important de l'os coxal és l'acetàbul que és la cavitat articular per al cap del fèmur. En aquest punt és on els tres ossos conformants de l'os coxal es troben. Aquest acetàbil està bordejat pel "rodet cotiloide", que és un cartílag que amplia la cavitat cotiloide i permet major articulació amb el fèmur.

## Malalties associades

* Coxàlgia: dolor del maluc, gonocòccic o reumàtic.
* Displàsia del maluc: trastorns de l'articulació coxofemoral.
* Coxagra: gota, localitzada en l'articulació del maluc.

## Galeria

* Coxal dret. Superfície externa.
* Coxal dret. Superfície interna.

## Referències

* ↑ «Laboratori d'Antropologia Física i Anatomia Humana - Pontificia Universidad Católica de Valparaíso.». Arxivat de l'original el 2017-02-04. [Consulta: 17 novembre 2007].
* ↑ «Pontificia Universidad Católica de Chile - Anatomia Humana Sistèmica i Aplicada.». Arxivat de l'original el 2007-12-07. [Consulta: 17 novembre 2007].
* ↑ Institut Químic Biològic - Diccionari Il·lustrat de Termes Mèdics.
* ↑ Associació Internacional de Traductors i Redactors de Medicina i Ciències Afins PDF
# Riquesa

La riquesa o riquea és l'abundància d'objectes i els diners per a potencialment obtenir objectes. Generalment, la riquesa es refereix a propietats materials de tota classe i als diners. El mateix ús del terme assumeix que hi ha un mitjà socialment acceptat d'identificar el propietari de diners, terres o objectes varis. En altres paraules, cal una noció de propietat que es pugui invocar amb un esforç mínim per part del propietari.

## La visió antropològica de la riquesa

L'antropologia caracteritza les societats basant-se en part en el concepte que tenen aquestes de la riquesa i de les estructures institucionals i de poder que usen per protegir-la. Alguns tipus poden ser, per exemple, visió rudimentària de la riquesa, concepte interpersonal de riquesa, la riquesa com una acumulació de béns no necessaris, la riquesa com a control de les terres de conreu i la noció capitalista de la riquesa.

## Referències

* ↑ «"Riquea" és un terme acceptat per l'AVL com a variant de "riquesa"».
* ↑ «RIQUEZA NACIONAL». [Consulta: 5 agost 2018].
* ↑ «62 personas poseen la misma riqueza que la mitad de la población mundial | Oxfam International» (en castellà). Arxivat de l'original el 2017-01-30. [Consulta: 5 agost 2018].

## Vegeu també

* Art sumptuari, art decoratiu que empra materials luxosos
* Salari mínim, Coeficient de Gini, Renda per capita, Llindar de pobresa
* Pobresa, pobresa extrema, classe baixa, quart món
Viccionari
# Yoshikatsu Kawaguchi

Yoshikatsu Kawaguchi (Fuji, prefectura de Shizuoka, Japó, 15 d'agost de 1975) és un exfutbolista japonès.

## Trajectòria

| Club | País | Any |
| Yokohama Marinos / Yokohama F. Marinos | Japó | 1994-2001 |
| Portsmouth FC | Anglaterra | 2001-2003 |
| FC Nordsjælland | Dinamarca | 2003-2005 |
| Júbilo Iwata | Japó | 2005- |

## Enllaços externs

* yoshikatsu.net Arxivat 2010-12-31 a Wayback Machine.
* profile
# Jikkyo J-League 1999: Perfect Striker 2

Jikkyo J-League 1999: Perfect Striker 2 és el segon videojoc per Nintendo 64 de la saga Perfect Striker i el darrer de la saga Jikkyo Soccer de N64 de Konami. Els gràfics i les plantilles dels equips estan actualitzats i també s'usen al International Superstar Soccer 2000.
# Kfar Chabad

Kfar Chabad (en hebreu: כפר חב"ד) és un llogaret hassídic del moviment Habad Lubavitx situada en el Consell Regional de la Vall de Lod a Israel, a 7 km al sud de Tel-Aviv. El llogaret va ser fundat pel rabí Yosef Yitzchak Schneerson en 1949. A la vila hi ha una sinagoga. Els primers habitants van ser immigrants de la Unió Soviètica que van arribar al poble després de la Segona Guerra Mundial. Kfar Chabad inclou diverses institucions educatives del moviment hassídic Lubavitx a Israel.

## Referències

* ↑ Chabad.org Calendar
# Riquewihr

Riquewihr (en alsacià Richewihr) és un municipi francès, situat a la regió del Gran Est, al departament de l'Alt Rin. L'any 2006 tenia 1.273 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.247 | 1.322 | 1.195 | 1.045 | 1.075 | 1.212 |

## Administració

Llista d'alcaldes :
| Període | Identitat | Partit |
| 2001-2008 | Jean Buttighoffer | |
# Còssifa olivaci

El còssifa olivaci (Cossypha anomala; syn: Dessonornis anomalus) és una espècie d'ocell paseriforme de la família dels muscicàpids. Es troba únicament al massíssos Mulanje, en el sur de Malaui, i Namuli, en el nord de Moçambic. El seu hàbitat principal són els boscos tropicals i subtropicals de frondoses humits de l'estatge montà. El seu estat de conservació és considerat gairebé amenaçat.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon estaria classificat dins del gènere Dessonornis Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 11.2, juliol 2021), no reconeixen aquest gènere i consideren les espècies que el componen dins del gènere Cossypha.
A més, el COI tampoc reconeix la segmentació de dos subespècies del còssifa olivaci que el Handbook considera que constituirien, de fet, espècies separades:
* Dessonornis mbuluensis - Còssifa de Mbulu (Cossypha anomala mbuluensis, segons el COI) - a les terres altes de Mbulu, al centre-nord de Tanzània
* Dessonornis macclounii - Còssifa de MacClounie (Cossypha anomala macclounii, segons el COI) - a Malawi, Zàmbia i Tanzània.
Per al COI, doncs l'àrea de distribució del còssifa olivaci també inclouria la d'aquests dos tàxons.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còssifa olivaci». Diccionari dels ocells del món. TERMCAT. [Consulta: 14 gener 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 700. ISBN 978-84-16728-37-4.
* ↑ BirdLife International. «Olive-flanked Robin-chat. Dessonornis anomalus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 14 gener 2021].
* 1 2 «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
# Jordi VI de Geòrgia

Jordi VI conegut com el petit (Mtsiré), fou rei de Geòrgia del 1308 fins al 1313. Va néixer el 1308, i era fill de David VIII.
David VIII, rei de Geòrgia sempre oposat als mongols o Il-khan, fou deposat el 1301 i el Khan va nomenar un germà de David VIII, anomenat Vakhtang III, com a rei. El 1308 va ser col·locat en el tron, el fill de David, anomenat Jordi VI sota regència del seu oncle Jordi que havia estat efímerament rei el 1299 essent encara menor. Durant aquest temps David VIII estava rebel·lat però va morir el 1310.
El 1313 Jordi VI va morir essent jove; després d'un temps de vacil·lacions el kan va acceptar com a rei al regent Jordi conegut com a Jordi V l'il·lustre o el Brillant.

## Referències

* Nodar Assiatiani i Alexandre Bendianachvili, Histoire de la Géorgie, París 1997, ISBN 2-7384-6186-7
# Riu Aire

El riu Aire és un riu de Yorkshire, Anglaterra, amb una longitud de 148 quilòmetres. Neix a Malham Tarn, a 230 msnm.
El Handbook for Leeds and Airedale (1890) assenyala que la distància de Malham a Howden és de 93 km en línia recta, però els meandres del riu s'estenen fins a 140 km. Una part del riu per sota de Leeds està canalitzada i es coneix com la "Navegació de l'Aire i el Calder" (Aire and Calder Navigation).

## Enllaços externs

* Pàgina web oficial del Riu Aire (anglès)

## Referències

* 1 2 «River Aire Factfile» (PDF) p. 2. Environment Agency.
* ↑ Miall, 1890, p. 40.

## Bibliografia

* Miall, L C. Handbook for Leeds & Airedale. McCorquodale, 1890. OCLC 32515009.